PMIndiaData/PMIndiaSum huggingface dataset:
ജല സംരക്ഷണത്തിനായി കൈകോര്ക്കാ ന്‍ പ്രധാനമന്ത്രി യുവജനസംഘടനകളെ ആഘോനം ചെയ്തു.

ഔദ്യോഗിക യുവജനസംഘടനകളായ എന്‍.സി.സി., എന്‍.എസ്.എസ്, ഭാരത് സ്‌കൗട്ട്‌സ് & ഗൈഡ്‌സ്, ഇന്ഡ്യന്‍ റെഡ് ക്രോസ് സൊസൈറ്റി, നെഹ്‌റു യൂവകേന്ദ്രാ സംഘത്ഥന്‍, എന്നിവയുടെ പ്രവര്ത്ത നങ്ങള്‍ പ്രധാനമന്ത്രി ശ്രീ. നരേന്ദ്ര മോദി അവലോകനം ചെയ്തു. രണ്ട് മണിക്കൂര്‍ നീണ്ട അവലോകനത്തിനിടെ ഈ സംഘടനകള്‍ തമ്മില്‍ കൂടുതല്‍ മെച്ചപ്പെട്ട ഏകോപനവും കൂട്ടായ പ്രവര്ത്തകനവും ഉറപ്പാക്കേണ്ടതിന്റെ പ്രാധാന്യം പ്രധാനമന്ത്രി ആവര്ത്തി ച്ച് ചൂണ്ടിക്കാട്ടി. ഈ സംഘടനകള്ക്ക്് സുപ്രധാന പങ്ക് വഹിക്കാന്‍ കഴിയുന്ന, ഉടന്‍ ചെയ്തു തീര്ക്കേരണ്ട ജോലികളെ കുറിച്ച് പരാമര്ശി്ക്കവെ, വരുന്ന ഏതാനും മാസങ്ങളില്‍ മഹാത്മാ ഗാന്ധി തൊഴിലുറപ്പ് പദ്ധതിയ്ക്ക് കീഴില്‍ ജലസംരക്ഷണത്തിനും, സംഭരണത്തിനും വേണ്ടി ബൃഹത്തായ പരിപാടികള്‍ നടപ്പിലാക്കുമെന്ന് പ്രധാനമന്ത്രി പറഞ്ഞു. ഇവയുമായി പരമാവധി സഹകരിക്കാനും സാധ്യമായ എല്ലാ സഹായവും നല്കാരനും അദ്ദേഹം യുവജനസംഘടനകളെ ആഹ്വാനം ചെയ്തു. സമൂഹത്തിലെ തങ്ങളുടെ പങ്കിനെ കുറിച്ച് യുവജനസംഘടനകള്‍ വിശദീകരിക്കവെ, പ്രധാനമന്ത്രി നിരവധി നിര്ദ്ദേ ശങ്ങള്‍ മുന്നോട്ട് വച്ചു. ശുചിത്വം ഉറപ്പാക്കല്‍, തുറസ്സായ സ്ഥലങ്ങളില്‍ മലമൂത്ര വിസര്ജ്ജ നം തടയല്‍, യുവാക്കളില്‍ ദേശീയതയുടെ പുതിയ ചൈതന്യം വളര്ത്തെല്‍ തുടങ്ങിയവയ്ക്ക് വേണ്ടിയാകണം യുവജന സംഘടനകള്‍ നിലകൊള്ളേണ്ടതെന്ന് പ്രധാനമന്ത്രി പറഞ്ഞു. കുട്ടികളില്‍ സാര്വകത്രിക പ്രതിരോധ കുത്തിവെയ്പ്പ് ഉറപ്പ് വരുത്താനുള്ള കേന്ദ്ര ഗവണ്മെ്ന്റിന്റെ ഇന്ദ്രധനുഷ് ദൗത്യത്തില്‍ യുവജന സംഘടനകള്ക്ക്ി സഹായം നല്കാ്നാകുമെന്ന് അദ്ദേഹം പറഞ്ഞു. ജനുവരി 12 ന് ദേശീയ യുവജനദിനത്തോടനുബന്ധിച്ച് സംഘടിപ്പിക്കുന്ന പരിപാടികളും സംരംഭങ്ങളും ഏകോപിപിക്കണമെന്നും പ്രധാനമന്ത്രി ആവശ്യപ്പെട്ടു. അതുവഴി അത്തരം പരിപാടികള്‍ കൂടുതല്‍ അര്ത്ഥ്വത്താക്കാന്‍ കഴിയുമെന്ന് അദ്ദേഹം ചൂണ്ടിക്കാട്ടി. യുവജനങ്ങളുമായുള്ള മെച്ചപ്പെട്ട ബന്ധം ഉറപ്പു വരുത്താനും കൂടുതല്‍ വിശാല തലങ്ങളിലേയ്ക്ക് എത്തിചേരാനും ഔദ്യോഗിക യുവജനസംഘടനകള്‍ സമൂഹ മാധ്യമങ്ങളില്‍ തങ്ങലുടെ സജീവ സാന്നിധ്യം ഉറപ്പാക്കണമെന്നും പ്രധാനമന്ത്രി ആവശ്യപ്പെട്ടു.
പ്രധാനമന്ത്രി സാവിത്രിബായി ഫുലെയ്ക്ക് ജയന്തി ദിനത്തില്‍ ശ്രദ്ധാഞ്ജലി അര്‍പ്പിച്ചു

പ്രധാനമന്ത്രി ശ്രീ. നരേന്ദ്ര മോദി സാവിത്രിബായി ഫുലെയ്ക്ക് അവരുടെ ജയന്തി ദിനത്തില്‍ ശ്രദ്ധാഞ്ജലി അര്‍പ്പിച്ചു. ‘സാവിത്രിബായി ഫുലെയ്ക്ക് അവരുടെ ജന്മ ദിനത്തില്‍ പ്രണാമം അര്‍പ്പിക്കുന്നു. സാമൂഹിക ഐക്യം, വിദ്യാഭ്യാസം, വനിതാശാക്തീകരണം എന്നീവയ്ക്കായി അവര്‍ സ്വജീവിതം സമര്‍പ്പിച്ചിരുന്നു. സമുദായോദ്ധാരണത്തിനായി അവര്‍ നടത്തിയ സമരങ്ങള്‍ രാജ്യത്തെ ജനങ്ങള്‍ക്ക് എക്കാലവും പ്രേരണയാണ്’, പ്രധാനമന്ത്രി പറഞ്ഞു.
ഇന്‍ഡോ - നേപ്പാള്‍ അതിര്‍ത്തിയില്‍ മേച്ചി നദിക്ക് കുറുകെ പുതിയ പാലം നിര്‍മ്മിക്കുന്നതിനുള്ള ധാരണാപത്രത്തിന് അംഗീകാരം

ഇന്‍ഡോ-നേപ്പാള്‍ അതിര്‍ത്തിയില്‍ മേച്ചി നദിക്ക് കുറുകെ പുതിയൊരു പാലം നിര്‍മ്മിക്കുന്നതിനുള്ള ചെലവ് പങ്കിടല്‍, സമയക്രമം നിശ്ചയിക്കല്‍, സുരക്ഷാ വിഷയങ്ങള്‍ തുടങ്ങിയവയുമായി ബന്ധപ്പെട്ട നടപ്പാക്കല്‍ സംവിധാനത്തിന് രൂപം നല്‍കാന്‍ ഇന്ത്യയും നേപ്പാളും തമ്മില്‍ ഒപ്പിടേണ്ട ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പാലത്തിന്റെ നിര്‍മ്മാണത്തിന് ആവശ്യമായ 158.65 കോടി രൂപ എ.ഡി.ബി. വായ്പ മുഖേന ഇന്ത്യ ലഭ്യമാക്കും. ദേശീയപാത 327 ബി. യില്‍ നേപ്പാളിലെ കാകര്‍വിത്ത മുതല്‍ ഇന്ത്യയിലെ പനിതാങ്കി വരെയുള്ള 1500 മീറ്റര്‍ നീളം വരുന്ന വരിപ്പാതയുടെ നവീകരണവുമായി ബന്ധപ്പെട്ടാണ് പുതിയ പാലം പണിയുന്നത് 825 മീറ്റര്‍ നീളം വരുന്ന ആറ് വരി അപ്രോച്ച് റോഡും ഇതില്‍ ഉള്‍പ്പെടും. ഇന്ത്യയില്‍ നിന്ന് നേപ്പാളിലേയ്ക്കുള്ള സുപ്രധാന പാതയായ ഏഷ്യന്‍ ഹൈവേ 02 ന്റെ അവസാന ഭാഗത്താണ് മേച്ചി പാലം. മേഖലയിലെ കണക്ടിവിറ്റി മെച്ചപ്പെടുത്തുന്നതിനും ഇരുരാജ്യങ്ങളുടെയും അതിര്‍ത്തി കടന്നുള്ള വ്യാപാരം ശക്തിപ്പെടുത്തുന്നതിനും പാലത്തിന്റെ നിര്‍മ്മാണം സഹായിക്കും. ഒപ്പം വ്യാവസായിക, സാമൂഹിക, സാംസ്‌കാരിക വിനിമയങ്ങള്‍ ശക്തിപ്പെടുത്തികൊണ്ട് ബന്ധം ഊട്ടിയുറപ്പിക്കുന്നതിന് കേന്ദ്ര റോഡ് ഗതാഗത ഹൈവേ മന്ത്രാലയത്തിന് കീഴിലുള്ള ദേശീയപാത അടിസ്ഥാന സൗകര്യ വികസന കോര്‍പ്പറേഷനെയാണ് (എന്‍.എച്ച്.ഐ.ഡി.സി.എല്‍) പദ്ധതിയുടെ നിര്‍വ്വഹണ ഏജന്‍സിയായി നിശ്ചയിച്ചിട്ടുള്ളത്. നേപ്പാള്‍ ഗവണ്‍മെന്റുമായി കൂടിയാലോചിച്ച ശേഷമാണ് പാലത്തിന്റെ അലൈന്‍മെന്റ് നിശ്ചയിച്ചതും, വിശദമായ പദ്ധതി റിപ്പോര്‍ട്ട് തയ്യാറാക്കിയിട്ടുള്ളതും.
പ്രധാനമന്ത്രി അരുണാചല്‍ പ്രദേശ് സന്ദര്‍ശിച്ചു

ഇറ്റാനഗറിലെ കണ്‍വെന്‍ഷന്‍ സെന്റര്‍ ഉദ്ഘാടനം ചെയ്തു പ്രധാനമന്ത്രി ശ്രീ നരേന്ദ്ര മോദി ഇന്ന് അരുണാചല്‍ പ്രദേശ് സന്ദര്‍ശിച്ചു. ഇറ്റാനഗറില്‍ നടന്ന ഒരു ചടങ്ങില്‍ വച്ച് അദ്ദേഹം ദോര്‍ജി ഖണ്ഡു സംസ്ഥാന കണ്‍വെന്‍ഷന്‍ സെന്റര്‍ ഉദ്ഘാടനം ചെയ്തു. ഒരു ഓഡിറ്റോറിയം, കോണ്‍ഫറന്‍സ് ഹാള്‍, എക്‌സിബിഷന്‍ ഹാള്‍ എന്നിവയടങ്ങുന്നതാണ് ഈ കണ്‍വെന്‍ഷന്‍ സെന്റര്‍. സംസ്ഥാന സിവില്‍ സെക്രട്ടേറിയറ്റ് കെട്ടിടം രാജ്യത്തിന് സമര്‍പ്പിച്ച പ്രധാനമന്ത്രി ടോമോറിബാ ഇന്‍സ്റ്റിറ്റ്യൂട്ട് ഓഫ് ഹെല്‍ത്ത് ആന്റ് മെഡിക്കല്‍ സയന്‍സിന്റെ അക്കാദമിക്ക് ബ്ലോക്കിന്റെ ശിലാസ്ഥാപനവും നിര്‍വ്വഹിച്ചു. അരുണാചല്‍ പ്രദേശ് സന്ദര്‍ശിച്ചതിലും ഇത്രയൂം ഉല്‍കൃഷ്ടമായ ഈ സംസ്ഥാനത്തെ ജനങ്ങളോടൊപ്പം സമയം ചെലവഴിക്കാനായതിലും താന്‍ അതീവ സന്തുഷ്ടനാണെന്ന് ചടങ്ങില്‍ തടിച്ചുകൂടിയ വളരെ ആവേശഭരിതരായ ജനക്കൂട്ടത്തെ അഭിസംബോധന ചെയ്തുകൊണ്ട് അദ്ദേഹം വ്യക്തമാക്കി. പ്രധാനപ്പെട്ട വകുപ്പുകളെല്ലാം പുതിയ സെക്രട്ടേറിയറ്റിലാണെന്ന് അദ്ദേഹം പറഞ്ഞു. ഇത് വളരെ ദൂരെയുള്ള ഗ്രാമങ്ങളില്‍ നിന്നുവരുന്ന ജനങ്ങള്‍ക്കു സഹായകരമാകും ഇത്. ഏകോപനവും സൗകര്യങ്ങളും വര്‍ദ്ധിപ്പിക്കുമെന്നും അദ്ദേഹം കൂട്ടിച്ചേര്‍ത്തു. ഇറ്റാനഗറിലെ കണ്‍വെന്‍ഷന്‍ സെന്റര്‍ ഉദ്ഘാടനം ചെയ്തതിലുള്ള സന്തോഷവും അദ്ദേഹം പ്രകടിപ്പിച്ചു. ഇത് വെറുമൊരുകെട്ടിടമല്ല, ഇത് അരുണാചല്‍ പ്രദേശിന്റെ അഭിലാഷങ്ങള്‍ കൂടുതല്‍ പരിപോഷിപ്പിക്കുമെന്ന് അദ്ദേഹം ചൂണ്ടിക്കാട്ടി. സമ്മേളനങ്ങളും സാംസ്‌ക്കാരിക പരിപാടികളും ഗവണ്‍മെന്റ് ഉദ്യോഗസ്ഥരേയും സ്വകാര്യ കമ്പനികളേയും ഇവിടേക്ക് ആകര്‍ഷിക്കും. താന്‍ തന്നെ വ്യക്തിപരമായി ജനങ്ങളോട് അരുണാചല്‍ പ്രദേശില്‍ പോകാനും പ്രധാനപ്പെട്ട യോഗങ്ങള്‍ ഈ കണ്‍വെന്‍ഷന്‍ സെന്ററില്‍ വച്ച് നടത്താനും ആവശ്യപ്പെടുമെന്നും അദ്ദേഹം പറഞ്ഞു. വടക്ക് കിഴക്കന്‍ കൗണ്‍സില്‍ യോഗത്തിനായി താന്‍ ഷില്ലോംഗ് സന്ദര്‍ശിച്ചതും കാര്‍ഷികമേഖലയുമായി ബന്ധപ്പെട്ട ഒരു യോഗം സിക്കിമില്‍ നടന്നതും അദ്ദേഹം അനുസ്മരിച്ചു. പ്രധാനമന്ത്രിയും മറ്റ് കേന്ദ്ര മന്ത്രിമാരും കേന്ദ്ര ഗവണ്‍മെന്റ് ഉദ്യോഗസ്ഥരും വടക്കുകിഴക്കന്‍ സംസ്ഥാനങ്ങള്‍ നിരന്തരം സന്ദര്‍ശിക്കുന്നുണ്ട്. ആരോഗ്യരംഗത്തെക്കുറിച്ച് പരാമര്‍ശിച്ചുകൊണ്ട്, ഈ മേഖലയില്‍ മാനവ വിഭവശേഷി വികസനം, പശ്ചാത്തല സൗകര്യം, ആധുനിക സാങ്കേതിക വിദ്യയുടെ ഉപയോഗം എന്നിവയ്ക്ക് ഊന്നല്‍ നല്‍കണമെന്ന് പ്രധാനമന്ത്രി നിര്‍ദ്ദേശിച്ചു. രാജ്യത്തിന്റെ എല്ലാ ഭാഗത്തും മെഡിക്കല്‍ കോളജുകള്‍ നിര്‍മ്മിക്കുന്നതിനുള്ള പ്രവര്‍ത്തനത്തില്‍ കേന്ദ്ര ഗവണ്‍മെന്റ് ഏര്‍പ്പെട്ടിരിക്കുകയാണെന്ന് അദ്ദേഹം വ്യക്തമാക്കി. ഒരു പ്രദേശത്ത് പഠിക്കുന്ന വ്യക്തിക്ക് ആ പ്രദേശത്തെ ആരോഗ്യമേഖലയിലെ വെല്ലുവിളികളെക്കുറിച്ച് വ്യക്തമായ ധാരണയുണ്ടാകുമെന്നതുകൊണ്ടാണ് ഈ ശ്രമമെന്ന് അദ്ദേഹം അറിയിച്ചു. ആരോഗ്യസംരക്ഷണം എന്നത് ഗുണനിലവാരമുള്ളതും താങ്ങാനാകുന്നതുമാകണമെന്ന് അദ്ദേഹം അഭിപ്രായപ്പെട്ടു. സ്‌റ്റെന്റുകളുടെ വില കുറച്ചുകൊണ്ടുവന്നതിന്റെ ഗുണഫലം കിട്ടിയിട്ടുള്ളത് പാവപ്പെട്ടവര്‍ക്കും ഇടത്തരം കൂടുംബങ്ങള്‍ക്കുമാണ്. ഗുണമേന്മയുള്ളതും താങ്ങാനാകുന്നതുമായ ആരോഗ്യസംരക്ഷണത്തിന് ആയുഷ്മാന്‍ ഭാരത് പദ്ധതി മുഖ്യപങ്കുവഹിക്കുമെന്നും പ്രധാനമന്ത്രി വ്യക്തമാക്കി. സംസ്ഥാനത്ത് മികച്ച പ്രവര്‍ത്തനം നടത്തുന്നതിന് അരുണാചല്‍ പ്രദേശ് മുഖ്യമന്ത്രി ശ്രീ പേമ ഖണ്ഡുവിനെ പ്രധാനമന്ത്രി പ്രശംസിച്ചു. 2027ല്‍ അരുണാചല്‍ പ്രദേശ് എങ്ങനെയായിരിക്കണമെന്നതിന് മുഖ്യമന്ത്രി മികച്ച ഒരു രൂപരേഖ തയാറാക്കിയിട്ടുണ്ടെന്ന് പ്രധാനമന്ത്രി പറഞ്ഞു. ഇതിന് വേണ്ട വിവരങ്ങള്‍ ഉദ്യോഗസ്ഥന്മാരില്‍ നിന്നും മാത്രമല്ല, ജീവിതത്തിന്റെ എല്ലാതുറകളിലുള്ള ജനങ്ങളില്‍ നിന്നും സ്വീകരിച്ചിട്ടുണ്ടെന്നും അദ്ദേഹം കൂട്ടിചേര്‍ത്തു.
ഈദുല്‍ അദ്ഹ വേളയില്‍ രാഷ്ട്രത്തിന് പ്രധാനമന്ത്രിയുടെ ആശംസകള്‍

ഈദുല്‍ അദ്ഹ വേളയില്‍ പ്രധാനമന്ത്രി ശ്രീ. നരേന്ദ്ര മോദി രാഷ്ട്രത്തിന് ആശംസകള്‍ നേര്‍ന്നു. ‘ഈദ് മുബാറക്! നീതിപൂര്‍വകവും ഒത്തൊരുമയും ഉള്‍ച്ചേര്‍ന്നതുമായ ഒരു സമൂഹം സൃഷ്ടിക്കാന്‍ ഈ ദിവസം നമ്മെ പ്രചോദിപ്പിക്കട്ടെ. സാഹോദര്യത്തിന്റെയും അനുകമ്പയുടെയും ചൈതന്യം വര്‍ദ്ധിപ്പിക്കട്ടെ’ പ്രധാനമന്ത്രി ട്വിറ്ററില്‍ പറഞ്ഞു.
ആന്ധ്രാപ്രദേശിന്റെ  ചില ഭാഗങ്ങളിലെ  കനത്ത മഴയെ കുറിച്ച് പ്രധാനമന്ത്രി സംസ്ഥാന  മുഖ്യമന്ത്രിയോട് സംസാരിച്ചു

ആന്ധ്രാപ്രദേശിന്റെ ചില ഭാഗങ്ങളിൽ കനത്ത മഴ പെയ്യുന്ന സാഹചര്യത്തിൽ സ്ഥിതിഗതികൾ സംബന്ധിച്ച് പ്രധാനമന്ത്രി ശ്രീ നരേന്ദ്ര മോദി സംസ്ഥാന മുഖ്യമന്ത്രി ശ്രീ വൈ എസ് ജഗൻ മോഹൻ റെഡ്ഡിയുമായി സംസാരിച്ചു. കേന്ദ്രത്തിൽ നിന്ന് സാധ്യമായ എല്ലാ പിന്തുണയും ശ്രീ മോദി ഉറപ്പുനൽകി ഒരു ട്വീറ്റിൽ പ്രധാനമന്ത്രി പറഞ്ഞു : "സംസ്ഥാനത്തിന്റെ ചില ഭാഗങ്ങളിൽ കനത്ത മഴയുടെ പശ്ചാത്തലത്തിൽ സ്ഥിതിഗതികൾ സംബന്ധിച്ച് ആന്ധ്രാപ്രദേശ് മുഖ്യമന്ത്രി ജഗൻ ഗാരുവിനോട് സംസാരിച്ചു. കേന്ദ്രത്തിൽ നിന്ന് സാധ്യമായ എല്ലാ പിന്തുണയും ഉറപ്പുനൽകി. എല്ലാവരുടെയും ക്ഷേമത്തിനും സുരക്ഷയ്ക്കും വേണ്ടി ഞാൻ പ്രാർത്ഥിക്കുന്നു."
യു.എസ്- ഇന്ത്യ തന്ത്രപ്രധാന പങ്കാളിത്ത ഫോറം ചെയര്‍മാന്‍ ജോണ്‍ ചേമ്പേഴ്‌സ് പ്രധാനമന്ത്രിയെ സന്ദര്‍ശിച്ചു

യു.എസ്.- ഇന്ത്യ തന്ത്രപ്രധാന പങ്കാളിത്ത ഫോറം ചെയര്‍മാന്‍ ശ്രീ. ജോണ്‍ ചേമ്പേഴ്‌സ് ഇന്ന് പ്രധാനമന്ത്രി ശ്രീ. നരേന്ദ്ര മോദി ഗാന്ധിനഗറില്‍ സന്ദര്‍ശിച്ചു. തങ്ങളുടെ മുന്‍ കൂടിക്കാഴചകള്‍ അനുസ്മരിച്ച പ്രധാനമന്ത്രി ഇന്ത്യയും, അമേരിക്കയും തമ്മില്‍ വര്‍ദ്ധിച്ച് വരുന്ന ഉഭയകക്ഷി വ്യാപാര ബന്ധങ്ങളെ സ്വാഗതം ചെയ്തു. ഇന്ത്യയുടെയും, അമേരിക്കയുടെയും ഒത്തുകൂടല്‍ വര്‍ദ്ധിക്കുന്നതായും തങ്ങളുടെ തന്ത്രപരമായ പങ്കാളിത്തം വര്‍ദ്ധിക്കുന്നതായും അദ്ദേഹം ചൂണ്ടിക്കാട്ടി. ഇന്ത്യയിലെ നിര്‍മ്മാണ മേഖലയില്‍ വര്‍ദ്ധിച്ച അമേരിക്കന്‍ നിക്ഷേപത്തെ സ്വാഗതം ചെയ്ത പ്രധാനമന്ത്രി ഇന്ത്യയില്‍ നിര്‍മ്മിക്കൂ പദ്ധതിയിലെ അവസരങ്ങള്‍ വിനിയോഗിക്കാന്‍ യു.എസ് കമ്പനികളെ ക്ഷണിച്ചു.
ലഹരിമുക്ത ഇന്ത്യക്കായുള്ള പ്രചരണ പരിപാടിക്കു പ്രധാനമന്ത്രി വീഡിയോ സന്ദേശം നല്‍കി

ആര്‍ട്ട് ഓഫ് ലിവിങ് ഫൗണ്ടേഷന്‍ സംഘടിപ്പിച്ച ലഹരിമുക്ത ഇന്ത്യക്കായുള്ള പ്രചരണ പരിപാടിക്കു പ്രധാനമന്ത്രി ശ്രീ. നരേന്ദ്ര മോദി വീഡിയോ സന്ദേശം നല്‍കി. ഹിസാറിലെ ഗുരു ജംബേഷ്വര്‍ സര്‍വകലാശാലയില്‍ നടന്ന ചടങ്ങില്‍ ഈ സന്ദേശം പ്രദര്‍ശിപ്പിക്കപ്പെട്ടു. രാജ്യത്തിന്റെ ശാപമായിത്തീര്‍ന്ന ലഹരിമരുന്ന് ഉപയോഗത്തിനെതിരെ ശ്രീ ശ്രീ രവിശങ്കറും ആര്‍ട്ട് ഓഫ് ലിവിങ് ഫൗണ്ടേഷനും നടത്തുന്ന പ്രവര്‍ത്തനങ്ങളെ പ്രധാനമന്ത്രി അഭിനന്ദിച്ചു. ലഹരിവസ്തുക്കള്‍ സമൂഹത്തില്‍ വലിയ ദുരിതമാണു വരുത്തിവെക്കുന്നതെന്നു ചൂണ്ടിക്കാട്ടിയ അദ്ദേഹം, ഡബ്ല്യു.എച്ച്.ഒയുടെ കണക്കുകള്‍ പ്രകാരം ലോകത്ത് മൂന്നു കോടിയിലേറെ പേരാണു ലഹരിമരുന്നുകള്‍ക്ക് അടിപ്പെട്ട് ഉഴലുന്നതെന്നു വ്യക്തമാക്കി. ഒട്ടേറെ യുവാക്കള്‍ ലഹരിവസ്തുക്കളുടെ ഉപയോഗത്തിന് അടിപ്പെടുന്നു എന്നതു ഞെട്ടിക്കുന്നുവെന്നു പ്രധാനമന്ത്രി പറഞ്ഞു. ‘ലഹരിവസ്തുക്കള്‍ നല്ലതല്ല. അവ കഴിക്കുന്നതു ആകര്‍ഷണീയമാണ് എന്നതു വലിയ തെറ്റിദ്ധാരണയാണ്.’, പ്രധാനമന്ത്രി പറഞ്ഞു. ലഹരിവസ്തുക്കളുടെ ഉപയോഗം ആരോഗ്യപ്രശ്‌നങ്ങള്‍ സൃഷ്ടിക്കുകയും കുടുംബങ്ങള്‍ തകരാനിടയാക്കുകയും ചെയ്യുന്നതിനപ്പുറം അവയുടെ വില്‍പന രാജ്യത്തിന്റെ സുരക്ഷയ്ക്കു വലിയ ഭീഷണിയായിത്തീരുകയും ചെയ്യുന്നു. ലഹരിവസ്തുക്കളുടെ വില്‍പന ഭീകരവാദികള്‍ക്കും ദേശവിരുദ്ധ ശക്തികള്‍ക്കും വരുമാനത്തിന്റെ പ്രധാന സ്രോതസ്സാണെന്നും ലഹരിവസ്തുക്കളുടെ വില്‍പനയിലൂടെ ഇത്തരം ശക്തികള്‍ നേടിയെടുക്കുന്ന പണം രാഷ്ട്രത്തെ അസ്ഥിരമാക്കാന്‍ ഉപയോഗപ്പെടുത്തുകയാണെന്നും അദ്ദേഹം പറഞ്ഞു. ആരോഗ്യകരമായ ജീവിതത്തിനും മെച്ചപ്പെട്ട കുടുംബജീവിതത്തിനും ശോഭനമായ ഭാവിക്കും ദേശസുരക്ഷയ്ക്കുമായി ലഹരിവസ്തുക്കള്‍ ഉപേക്ഷിക്കാന്‍ തയ്യാറാകണമെന്നു യുവാക്കളോടു പ്രധാനമന്ത്രി ആഹ്വാനം ചെയ്തു. ആത്മവിശ്വാസമുള്ളവര്‍ ലഹരിവസ്തുക്കള്‍ ഉപയോഗിക്കാന്‍ മുതിരില്ലെന്ന് അദ്ദേഹം കൂട്ടിച്ചേര്‍ത്തു. ലഹരിവസ്തുക്കള്‍ക്കു കീഴ്‌പ്പെട്ടവരെ സഹായിക്കാന്‍ തയ്യാറാകണമെന്നു യുവാക്കളോട് അദ്ദേഹം അഭ്യര്‍ഥിച്ചു. ആശയവിനിമയവും കൗണ്‍സലിങ്ങും തുടര്‍ച്ചയായ സ്‌നേഹവും പിന്‍തുണയും വഴി മാത്രമേ അത്തരക്കാരെ മാറ്റിയെടുക്കാന്‍ സാധിക്കൂ എന്നും പ്രധാനമന്ത്രി ചൂണ്ടിക്കാട്ടി. ലഹരിവസ്തുക്കളുടെ ഉപയോഗം തടയാന്‍ കേന്ദ്ര ഗവണ്‍മെന്റ് കൈക്കൊണ്ടുവരുന്ന നടപടികള്‍ അദ്ദേഹം വിശദീകരിച്ചു. 2018ല്‍ ആരംഭിച്ച, ബോധവല്‍ക്കരണത്തിലും ശേഷിവര്‍ധനയിലും പുനരധിവാസത്തിലും 2023 ആകുമ്പോഴേക്കും ലഹരിവസ്തുക്കളുടെ ഉപയോഗം കുറച്ചുകൊണ്ടുവരാനായി ദുര്‍ബല പ്രദേശങ്ങളില്‍ പ്രത്യേക ഇടപെടല്‍ നടത്തുന്നതിലും ശ്രദ്ധ കേന്ദ്രീകരിക്കുന്ന, ലഹരിവസ്തുക്കളുടെ ഉപയോഗം കുറച്ചുകൊണ്ടുവരുന്നതിനുള്ള ദേശീയ കര്‍മപദ്ധതിയെക്കുറിച്ചു പ്രധാനമന്ത്രി പരാമര്‍ശിച്ചു. രാജ്യത്താകമാനമുള്ള കോളജുകളിലെ വിദ്യാര്‍ഥികള്‍ പ്രധാനമന്ത്രിയുടെ വീഡിയോ സന്ദേശം കണ്ടു.
പരസ്പരമുള്ള കറന്‍സി കൈമാറ്റത്തിന് ആര്‍.ബി.ഐയും സെന്‍ട്രല്‍ ബാങ്ക് ഓഫ് യുണൈറ്റഡ് അറബ് എമിറേറ്റ്‌സും ഒപ്പുവെച്ച ധാരണാപത്രത്തിന് കേന്ദ്രമന്ത്രിസഭയുടെ അംഗീകാരം

പരസ്പരമുള്ള കറന്‍സി കൈമാറ്റത്തിന് സഹകരിച്ച് പ്രവര്‍ത്തിക്കാന്‍ റിസര്‍വ് ബാങ്ക് ഓഫ് ഇന്ത്യയും (ആര്‍.ബി.ഐ) സെന്‍ട്രല്‍ ബാങ്ക് ഓഫ് യുണൈറ്റഡ് അറബ് എമിറേറ്റ്‌സും തമ്മില്‍ ഈ വര്‍ഷം ഫെബ്രുവരിയില്‍ ഒപ്പുവെച്ച ധാരണാപത്രത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. ഇതനുസരിച്ച് ചര്‍ച്ചകള്‍ക്കുശേഷം ഇരുരാഷ്ട്രങ്ങള്‍ക്കും പരസ്പര സമ്മതമുള്ള വ്യവസ്ഥകള്‍ ഉള്‍പ്പെടുത്തി അന്തിമ കരാര്‍ ഒപ്പുവെക്കും. ഇന്ത്യയും യുണൈറ്റഡ് അറബ് എമിറേറ്റ്‌സും (യു.എ.ഇ) തമ്മിലുള്ള സാമ്പത്തികബന്ധം ശക്തമാക്കാനും സഹകരണം വര്‍ദ്ധിപ്പിക്കാനും ഈ ധാരണാപത്രം സഹായിക്കും. ഇരുരാജ്യങ്ങളിലെയും തദ്ദേശീയ കറന്‍സിയിലുള്ള ഉഭയകക്ഷി വ്യാപാരം പ്രോത്സാഹിപ്പിക്കാനും ഇത് ഉപകരിക്കുമെന്നാണ് പ്രതീക്ഷ.
ഇന്ത്യയും ശ്രീലങ്കയമായി പാരമ്പര്യ ചികില്‍സയിലും ഹോമിയോപ്പതിയിലും സഹകരിക്കുന്നതു സംബന്ധിച്ച ധാരണാപത്രത്തിനു മന്ത്രിസഭ അനുമതി നല്‍കി

ഇന്ത്യയും ശ്രീലങ്കയമായി പാരമ്പര്യ ചികില്‍സയിലും ഹോമിയോപ്പതിയിലും സഹകരിക്കുന്നതിനായി ഇന്ത്യാ ഗവണ്‍മെന്റിന്റെ ആയുഷ് മന്ത്രാലയവും ശ്രീലങ്കയുടെ ആരോഗ്യ, പോഷകാഹാര, പരമ്പരാഗത വൈദ്യ വകുപ്പും തമ്മില്‍ ധാരണാപത്രം ഒപ്പുവെക്കുന്നതിനു പ്രധാനന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ധാരണാപത്രം ഒപ്പുവെക്കുന്നത് പാരമ്പര്യവൈദ്യത്തിലും ഹോമിയോപ്പതിയിലും ഉഭയകക്ഷിബന്ധം മെച്ചപ്പെടുത്തും. ഒരേ സാംസ്‌കാരിക പാരമ്പര്യമുള്ള രാഷ്ട്രങ്ങളെന്ന നിലയില്‍ ഈ സഹകരണം നിര്‍ണായകമാണ്. ധാരണാപത്രം അധികസാമ്പത്തിക ബാധ്യത വരുത്തിവെക്കുന്നില്ല. ഗവേഷണം, പരിശീലനം, സമ്മേളനങ്ങള്‍, യോഗങ്ങള്‍ തുടങ്ങിയവ സംഘടിപ്പിക്കാന്‍ ആവശ്യമായ തുക നേരത്തേ ആയുഷ് വകുപ്പിന് അനുവദിച്ച ബജറ്റ് വിഹിതത്തില്‍നിന്നു കണ്ടെത്തും. ധാരണാപത്രം ഒപ്പുവെച്ചുകഴിഞ്ഞ ഉടന്‍ ഇരുവശത്തുനിന്നും സഹകരിച്ചുള്ള പ്രവര്‍ത്തനങ്ങള്‍ ആരംഭിക്കും. ധാരണാപത്രത്തിന്റെ കാലയളവ് എത്രയാണോ അതുവരെ നീണ്ടുനില്‍ക്കുന്ന തുടര്‍പ്രവര്‍ത്തനമായിരിക്കും ധാരണാപത്രത്തിലെ വ്യവസ്ഥകള്‍ക്കനുസരിച്ച് ഇരു രാജ്യങ്ങള്‍ക്കും ഇടയില്‍ നടക്കുക.
സ്റ്റാൻഡ് അപ്പ് ഇന്ത്യയുടെ ആറാം വാർഷികത്തിൽ പ്രധാനമന്ത്രി ഇന്ത്യയുടെ സംരംഭകത്വ വീര്യം എടുത്തുകാട്ടി

ഇന്ത്യയുടെ സംരംഭകത്വ വീര്യം വഴിതിരിച്ചുവിടാനുള്ള തുടർച്ചയായ ശ്രമങ്ങളുടെ ഭാഗമാണ് സ്റ്റാൻഡ് അപ്പ് ഇന്ത്യ സംരംഭത്തെ പ്രധാനമന്ത്രി ശ്രീ നരേന്ദ്ര മോദി വിശേഷിപ്പിച്ചത് സ്റ്റാൻഡ് അപ്പ് ഇന്ത്യ സംരംഭത്തിന് ഇന്ന് 6 വർഷം തികയുകയാണ്. പ്രധാനമന്ത്രി ട്വീറ്റ് ചെയ്തു: "ഇന്ത്യ സംരംഭകത്വ ഊർജത്താൽ നിറഞ്ഞതാണ്, ഈ ചേതനയെ കൂടുതൽ പുരോഗതിയിലേക്കും സമൃദ്ധിയിലേക്കും എത്തിക്കുന്നതിനുള്ള തുടർച്ചയായ ശ്രമങ്ങളുടെ ഭാഗമാണ് സ്റ്റാൻഡ് അപ്പ് ഇന്ത്യ സംരംഭം"
കമ്പനി സെക്രട്ടറിഷിപ്പ് മേഖലയിലെ സഹകരണത്തിനായി ഇന്ത്യയും മലേഷ്യയും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം

രണ്ടു രാജ്യങ്ങളിലേയും കമ്പനി സെക്രട്ടറിമാരുടെ പദവിയും അഭിമാനവും ഉയര്‍ത്തുന്നതിനായും ഏഷ്യാ-പസഫിക്ക് മേഖലകളില്‍ കമ്പനി സെക്രട്ടറിമാരുടെ രാജ്യാന്തര സഞ്ചാരത്തിന് സൗകര്യമൊരുക്കുന്നതിനുമായി ഇന്ത്യയും മലേഷ്യയും തമ്മില്‍ സഹകരിക്കുന്നതിനായി ധാരണാപത്രത്തില്‍ ഏര്‍പ്പെടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. വിശദാംശങ്ങള്‍ രണ്ടു രാജ്യങ്ങളുടെയും അധികാരപരിധിയില്‍ പ്രാക്ടീസ് ചെയ്യുന്ന കമ്പനി സെക്രട്ടറിമാരുടെ പദവിയും അഭിമാനവും ഉയര്‍ത്തുകയും ഏഷ്യാ പസഫിക് മേഖലയില്‍ കമ്പനി സെക്രട്ടറിമാരുടെ അതിര്‍ത്തികടന്നുള്ള യാത്രക്ക് സൗകര്യമൊരുക്കുന്നതിനും പരസ്പര സഹകരണത്തിനായി ഇന്‍സ്റ്റിറ്റ്യൂട്ട് ഓഫ് കമ്പനി സെക്രട്ടറി ഓഫ് ഇന്ത്യ(ഐ.സി.എസ്.ഐ)യും മലേഷ്യന്‍ അസോസിയേഷന്‍ ഓഫ് കമ്പനി സെക്രട്ടറീസും (എം.എ.സി.എസ്) തമ്മില്‍ ധാരണാപത്ത്രില്‍ ഏര്‍പ്പെടുന്നതിന് മന്ത്രിസഭായോഗം അംഗീകാരം നല്‍കി. പശ്ചാത്തലം ഇന്‍സ്റ്റിറ്റ്യൂട്ട് ഓഫ് കമ്പനി സെക്രട്ടറീസ് ഓഫ് ഇന്ത്യ (ഐ.സി.എസ്.ഐ) പാര്‍ലമെന്റില്‍ പാസാക്കിയ, അതായത് ദി കമ്പനി സെക്രട്ടറീസ് ആക്ട് 1980 (1980ലെ 56-ാംനിയമം) പ്രകാരം രൂപീകരിച്ചിട്ടുള്ള നിയമപരമായ ഒരു സംവിധാനമാണ്. ഇന്ത്യയില്‍ കമ്പനി സെക്രട്ടറിമാരെ വികസിപ്പിക്കുകയും നിയന്ത്രിക്കുകയുമാണ് ലക്ഷ്യം. മലേഷ്യയിലെ കമ്പനി സെക്രട്ടറിമാരുടെ പ്രൊഫഷണല്‍ ബോഡിയാണ് മലേഷ്യന്‍ അസോസിയേഷന്‍ ഓഫ് കമ്പനി സെക്രട്ടറീസ്. മലേഷ്യയിലെ കമ്പനി സെക്രട്ടറിമാരായി പ്രാക്ടീസ് ചെയ്യുന്നവരുടെ പ്രൊഫഷണല്‍ കഴിവും പദവിയും ഉയര്‍ത്തുകയും മെച്ചപ്പെടുത്തുകയുമാണ് ഇതിന്റെ പ്രധാനപ്പെട്ട ലക്ഷ്യം.
യുവ സ്റ്റാര്‍ട്ട് അപ്പ് സംരംഭകരുമായി പ്രധാനമന്ത്രി നാളെ ആശയവിനിമയം നടത്തും

പ്രധാനമന്ത്രി ശ്രീ. നരേന്ദ്ര മോദി നാളെ യുവ നവീനാശയക്കാരുമായും സ്റ്റാര്‍ട്ട് അപ്പ് സംരംഭകരുമായും സംവദിക്കും. പ്രധാനമന്ത്രി പറഞ്ഞു: “നാളെ രാവിലെ 9.30 ന് സ്റ്റാര്‍ട്ട് അപ്പുകളുടെയും നവീനാശയങ്ങളുടെയും ലോകത്തു നിന്നുള്ള യുവജനങ്ങളുമായി ഞാന്‍ ആശയവിനിമയം നടത്തും. മികച്ച സ്റ്റാര്‍ട്ട് അപ്പ് സംരംഭകരായി മാറിയ യുവ നവീനാശയക്കാരില്‍ നിന്ന് നേരിട്ട് കാര്യങ്ങള്‍ അറിയാനുള്ള ഒന്നാന്തരം അവസരം കൂടിയാണ് ഈ സംവാദം. സ്റ്റാര്‍ട്ട് അപ്പുകളുടെയും നൂനത ആശയങ്ങളുടെയും ഹബ്ബ് ആയി ഇന്ത്യ മാറിയിട്ടുണ്ട്. തങ്ങളുടെ വേറിട്ട ചിന്തകളുടേയും ഭാവി ആശയങ്ങളുടേയും പേരില്‍ ഇന്ത്യയിലെ യുവജനങ്ങള്‍ പേരു കേട്ടവരാണ്. നാളത്തെ ആശയവിനിമയത്തില്‍ പ്രമുഖ ഇന്‍കുബേഷന്‍ കേന്ദ്രങ്ങളിലും ടിങ്കറിംഗ് ലാബുകളിലും നിന്നുള്ള യുവജനങ്ങള്‍ പങ്കെടുക്കും. നാളത്തെ ഈ സംവാദത്തില്‍ പങ്കു ചേരാന്‍ ഞാന്‍ എന്റെ യുവ സുഹൃത്തുക്കളെ ആഹ്വാനം ചെയ്യുകയാണ്. പഠിക്കാനും വളരാനും പ്രചോദനമുള്‍ക്കൊള്ളാനും അതൊരു നല്ല മാര്‍ഗ്ഗമാണ്. നിങ്ങള്‍ക്ക് നരേന്ദ്ര മോദി മൊബൈല്‍ ആപ്പ് വഴിയോ @DDNewsLive വഴിയോ ഈ സംവാദത്തില്‍ പങ്കു ചേരാം. നിങ്ങള്‍ക്ക് എന്തെങ്കിലും നിര്‍ദ്ദേശമോ ആശയമോ ഉണ്ടെങ്കില്‍ സമൂഹ മാധ്യമങ്ങളിലൂടെ അത് പങ്കുവെക്കുക”.
ഐ.എസ്.ആര്.ഒ. യും കനേഡിയന് സ്പേയ്സ് ഏജന്സിയും തമ്മിലുള്ള ബഹിരാകാശ രംഗത്തെ സഹകരണം

ബഹിരാകാശ രംഗത്ത് ഇന്ത്യയുടെ ഐ.എസ്.ആര്.ഒ. യും കാനഡയുടെ കനേഡിയന് സ്പേയ്സ് ഏജന്സിയും തമ്മിലുള്ള സഹകരണം സംബന്ധിച്ച ധാരണാ പത്രം ന്യൂഡല്ഹിയില് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില് ന്യൂഡല്ഹിയില് ചേര്ന്ന കേന്ദ്ര മന്ത്രിസഭാ യോഗം വിലയിരുത്തി. 2015 ഏപ്രില് 15 ന് കാനഡയിലെ ഒട്ടാവയിലാണ് ധാരണാ പത്രം ഒപ്പുവച്ചത്. നിശ്ചിത സമയ പരിതിക്കുള്ളില് സഹകരിച്ച് പ്രവര്ത്തിക്കാവുന്ന പദ്ധതികള് കണ്ടെത്തുന്നതിനും അവയുടെ തുടര് നടപടികള്ക്ക് രൂപം നല്കാനുമായി ഐ.എസ്.ആര്.ഒ. യില് നിന്നും കനേഡിയന് സ്പെയ്സ് ഏജന്സിയില് നിന്നുമുള്ള അംഗങ്ങളടങ്ങിയ സംയുക്ത ടീം രൂപീകരിക്കാന് ധാരണാ പത്രം വ്യവസ്ഥ ചെയ്യുന്നു. ബഹിരാകാശ സാങ്കേതിക വിദ്യകളുടെ സമാധാന കാലത്തെ ഉപയോഗം സംബന്ധിച്ച ഗവേഷണം വിപുലീകരിക്കാനുള്ള അവസരങ്ങളും ധാരണാ പത്രം പ്രദാനം ചെയ്യും.
ന്യൂയോര്‍ക്ക് സിറ്റിയിലെ പ്രധാനമന്ത്രിയുടെ പരിപാടികള്‍- സെപ്റ്റംബര്‍ 25, 2015

2015 നു ശേഷമുള്ള വികസന അജണ്ട നിശ്ചയിക്കാനുള്ള യു.എന്‍ ഉച്ചകോടിയെ പ്രധാനമന്ത്രി ശ്രീ. നരേന്ദ്ര മോദി ഇന്ന്(സെപ്റ്റംബര്‍ 25, 2015) അഭിസംബോധന ചെയ്തു. സാമ്പത്തിക ഉള്‍ക്കൊള്ളല്‍, വ്യക്തിഗത സംരംഭങ്ങള്‍, പുനരുല്‍പ്പാദിപ്പിക്കാവുന്ന ഊര്‍ജ്ജം എന്നീ മേഖലകളില്‍ തന്റെ ഗവണ്‍മെന്റ് തുടക്കമിട്ട വികസന പദ്ധതികള്‍ പ്രധാനമന്ത്രി വിവരിച്ചു. കാലാവസ്ഥാ നീതി എന്ന ആശയം പ്രകൃതി ദുരന്തങ്ങളില്‍നിന്ന് പാവപ്പെട്ടവരെ സംരക്ഷിക്കാനുള്ള തങ്ങളുടെ ദൃഡനിശ്ചയമാണ് കാണിക്കുന്നതെന്ന് പ്രധാനമന്ത്രി പറഞ്ഞു. ലോകബാങ്ക് പ്രസിഡന്റ് ജിം യോങ് കിമ്മുമായി പ്രധാനമന്ത്രി ശ്രീ. നരേന്ദ്ര മോദി കൂടിക്കാഴ്ച നടത്തി. പ്രധാനമന്ത്രിയുടെ സ്വച്ഛഭാരതദൗത്യത്തെ പ്രശംസിച്ച ജിം യോങ് കിം അദ്ദേഹത്തിന്റെ നേതൃത്വം ലോകം ഇന്ത്യയെ നോക്കിക്കാണുന്ന രീതിയില്‍ ഗുണപരമായ മാറ്റം വരുത്തിയിട്ടുണ്ടെന്ന് വ്യക്തമാക്കി. ലോകബാങ്കിന്റെ ഘടനയെക്കുറിച്ച് ഇരുവരും ചര്‍ച്ച ചെയ്തു. ലോക ബാങ്കില്‍ ഇന്ത്യക്ക് അര്‍ഹമായ പ്രാതിനിധ്യം നല്‍കണമെന്ന് പ്രധാനമന്ത്രി ആവശ്യപ്പെട്ടു. ഐക്യരാഷ്ട്രസഭാ സെക്രട്ടറി ജനറല്‍ ബാന്‍ കി മൂണുമായി നടത്തിയ കൂടിക്കാഴ്ചയില്‍ യു.എന്‍ സമാധാന ദൗത്യത്തെക്കുറിച്ചും രക്ഷാസമിതിയുടെ പരിഷ്‌കരണത്തെക്കുറിച്ചും പ്രധാനമന്ത്രി ചര്‍ച്ചചെയ്തു. കാലാവസ്ഥാ വ്യതിയാനം സംബന്ധിച്ച വിഷയത്തില്‍ നിലവില്‍ വികസിത രാജ്യങ്ങളും വികസ്വരരാഷ്ട്രങ്ങളും തമ്മിന്‍ വിശ്വാസ്യതയുടെ കുറവുണ്ടെന്ന് പ്രധാനമന്ത്രി പറഞ്ഞു. ജോര്‍ദാന്‍ രാജാവ് അബ്ദുല്ല രണ്ടാമനുമായി പ്രധാനമന്ത്രി ശ്രീ.നരേന്ദ്ര മോദി കൂടിക്കാഴ്ച നടത്തി. ഐ.എസ് ഉയര്‍ത്തുന്ന ഭീഷണിയും ഭീകരതയും ഇരുവരും ചര്‍ച്ച ചെയ്തു. ഭീകരതക്കെതിരെ ആഗോളതലത്തില്‍ പ്രതികരണം ആവശ്യമാണെന്ന് പ്രധാനമന്ത്രി പറഞ്ഞു. ഈജിപ്ത് പ്രസിഡന്റ് അബ്ദല്‍ ഫത്തഹ് എല്‍സിസിയുമായി നടത്തിയ കൂടിക്കാഴ്ചയില്‍ ഭീകരത ചെറുക്കാന്‍ സ്വീകരിച്ച നടപടികള്‍ ചര്‍ച്ചയായി. സെന്റ് ലൂസിയ പ്രധാനമന്ത്രി കെന്നി ഡേവിസ് ആന്റണിയുമായും പ്രധാനമന്ത്രി കൂടിക്കാഴ്ച്ച നടത്തി.
പരിസ്ഥിതി സഹകരണത്തിനായുള്ള ബ്രിക്‌സ് രാഷ്ട്രങ്ങളുടെ ധാരണാപത്രത്തിനു മന്ത്രിസഭാ അനുമതി

പരിസ്ഥിതി സഹകരണത്തിനായി ബ്രിക്‌സ് രാഷ്ട്രങ്ങള്‍ പരസ്പരം ഒപ്പുവെച്ച ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. ദക്ഷിണാഫ്രിക്കയിലെ ജോഹന്നസ്ബര്‍ഗില്‍ 2018 ജൂലൈയില്‍ നടന്ന ബ്രിക്‌സ് ഉച്ചകോടിയിലാണു ധാരണാപത്രം ഒപ്പുവെക്കപ്പെട്ടത്. ശുദ്ധമായ വായു, ജലം, ജൈവവൈവിധ്യം, കാലാവസ്ഥാ വ്യതിയാനം, മാലിന്യ നിര്‍മാര്‍ജനം, സുസ്ഥിര വികസനത്തിനും സുസ്ഥിര വികസന ലക്ഷ്യങ്ങള്‍ക്കുമായുള്ള 2030 അജണ്ട നടപ്പാക്കല്‍, പരസ്പരം അംഗീകരിച്ചു സഹകരിക്കാവുന്ന മറ്റു മേഖലകള്‍ എന്നീ കാര്യങ്ങളില്‍ ഒരുമിച്ചു പ്രവര്‍ത്തിക്കുന്നതിനു ധാരണാപത്രം അവസരമൊരുക്കുന്നു. തുല്യതയും പരസ്പരം നേട്ടവും ഉറപ്പാക്കി, ഓരോ രാജ്യത്തെയും നിയമ വ്യവസ്ഥകളെ മാനിച്ചുകൊണ്ട് പരിസ്ഥിതി സംരക്ഷണം, പ്രകൃതിവിഭവങ്ങളുടെ ഉപയോഗം എന്നീ മേഖലകളില്‍ ബ്രിക്‌സ് രാഷ്ട്രങ്ങള്‍ തമ്മില്‍ അടുപ്പമേറിയതും ദീര്‍ഘകാലീനവുമായ ബന്ധത്തെ പ്രോല്‍സാഹിപ്പിക്കുന്നതാണു ധാരണാപത്രം. ഉയര്‍ന്നുവരുന്ന പരിസ്ഥിതി പ്രശ്‌നങ്ങള്‍ കേവലം ഏതെങ്കിലും രാഷ്ട്രങ്ങളെ ബാധിക്കുന്നവയല്ല, മറിച്ച് ആഗോള തലത്തില്‍ ഉള്ളവയാണ്. ലോകത്തിലെ ആകെ ജനസംഖ്യയുടെ 40 ശതമാനം വരുന്ന ബ്രസീല്‍, റഷ്യ, ഇന്ത്യ, ചൈന, ദക്ഷിണാഫ്രിക്ക എന്നീ വന്‍ സമ്പദ്‌വ്യവസ്ഥകള്‍ ഉള്‍പ്പെടുന്ന ബ്രിക്‌സ് രാഷ്ട്രങ്ങള്‍ പരിസ്ഥിതി സംരക്ഷിക്കുകയും നിലനിര്‍ത്തുകയും ചെയ്യേണ്ട ഉത്തരവാദിത്തം ഏറ്റെടുക്കുന്നു. മെച്ചപ്പെട്ട രീതിയില്‍ പരിസ്ഥിതി സംരക്ഷണം, കാലാവസ്ഥ സംരക്ഷണം, വന്യജീവി സംരക്ഷണം എന്നിവ ഉറപ്പാക്കാന്‍ പൊതു, സ്വകാര്യ പങ്കാളിത്തത്തിലൂടെ അനുഭവജ്ഞാനവും മികച്ച പ്രവര്‍ത്തന രീതികളും സാങ്കേതിക പരിജ്ഞാനവും പങ്കുവെക്കുന്നതിനു ധാരണാപത്രം അവസരമൊരുക്കും. പരസ്പരം താല്‍പര്യമുള്ള മേഖലകളില്‍ സഹകരിച്ചു പദ്ധതികള്‍ ആരംഭിക്കുന്നതിനും വ്യവസ്ഥയുണ്ട്.
പാര്‍ലമെന്റിന്റെ ചരിത്രപരമായ പാതിരാ സമ്മേളനത്തോടെ ഇന്ത്യ ജി.എസ്.റ്റിയിലേക്ക് ചുവടു വച്ചു

പാര്‍ലമെന്റിന്റെ സെന്‍ട്രല്‍ ഹാളില്‍ ചരിത്രപരമായ പാതിരാ സമ്മേളനത്തില്‍ ചരക്ക് സേവന നികുതി(ജി.എസ.്റ്റി) രാജ്യത്ത് നിലവില്‍ വന്നു. രാഷ്ട്രപതി ശ്രീ പ്രണബ് മുഖര്‍ജിയും പ്രധാനമന്ത്രി ശ്രീ നരേന്ദ്ര മോദിയും ചേര്‍ന്ന് ജിഎസ്ടി ഉദ്ഘാടനം ചെയ്തു കൊണ്ടുള്ള ബട്ടണ്‍ അമര്‍ത്തി. രാഷ്ട്രപതി, പ്രധാനമന്ത്രി, ധനമന്ത്രി ശ്രീ അരുണ്‍ ജെയ്റ്റ്‌ലി എന്നിവര്‍ സമ്മേളനത്തെ അഭിസംബോധന ചെയ്തു. ഈ ദിവസം രാജ്യത്തിന്റെ ഭാവി ദിശ നിര്‍ണ്ണയിക്കുന്നതില്‍ പ്രധാനപ്പെട്ട ഒരു വഴിത്തിരിവാണെന്ന് സമ്മേളനത്തെ അഭിസംബോധന ചെയ്തു കൊണ്ട് പ്രധാനമന്ത്രി പറഞ്ഞു. കോണ്‍സ്റ്റിറ്റ്വന്റ് അസംബ്ലിയുടെ ആദ്യസമ്മേളനം, ഇന്ത്യയുടെ സ്വാതന്ത്ര്യം, ഭരണഘടന അംഗീകരിക്കല്‍ തുടങ്ങി ഒട്ടേറെ ചരിത്ര മുഹൂര്‍ത്തങ്ങള്‍ക്ക് ഇതിനു മുന്‍പും സെന്‍ട്രല്‍ ഹാള്‍ സാക്ഷിയായിട്ടുണ്ടെന്ന് പ്രധാനമന്ത്രി അനുസ്മരിച്ചു. ജിഎസ്.റ്റി സഹകരണ ഫെഡറലിസത്തിന്റെ ഉദാഹരണമാണെന്നും പ്രധാനമന്ത്രി വിശേഷിപ്പിച്ചു. കഠിനാധ്വാനം എല്ലാ തടസ്സങ്ങളെയും അതിജീവിക്കുമെന്നും നമ്മെ ഏറ്റവും കടുപ്പമേറിയ ലക്ഷ്യങ്ങള്‍ പോലും കൈവരിക്കാന്‍ അത് സഹായിക്കുമെന്നും ചാണക്യനെ ഉദ്ധരിച്ചു കൊണ്ട് അദ്ദേഹം പറഞ്ഞു. സര്‍ദാര്‍ പട്ടേല്‍ രാജ്യത്തിന്റെ രാഷ്ട്രീയ ഏകീകരണം സാധ്യമാക്കിയതു പോലെ ജിഎസ്റ്റി സാമ്പത്തിക ഏകീകരണം ഉറപ്പാക്കുമെന്നും പ്രധാനമന്ത്രി പറഞ്ഞു. ലോകത്ത് മനസ്സിലാക്കാന്‍ ഏറ്റവും ബുദ്ധിമുട്ടേറിയ കാര്യം ആദായ നികുതിയാണെന്ന പ്രശസ്ത ശാസ്ത്രജ്ഞന്‍ ആല്‍ബര്‍ട്ട് ഐന്‍സ്റ്റീന്റെ വാക്കുകളെ അനുസ്മരിച്ച പ്രധാനമന്ത്രി ജിഎസ്റ്റി ഒരു രാജ്യത്തിന് ഒരു നികുതി ഉറപ്പാക്കുമെന്ന് പറഞ്ഞു. ജിഎസ്റ്റി നമ്മെ സമയവും ചെലവും ലാഭിക്കുന്നതിലേക്ക് നയിക്കും. സംസ്ഥാന അതിര്‍ത്തികളിലെ ചരക്ക് നീക്കത്തിനുള്ള കാലതാമസം ഒഴിവാക്കുന്നത് മൂലമുണ്ടാകുന്ന ഇന്ധനലാഭം പരിസ്ഥിതിക്കും സഹായകമാകുമെന്നും അദ്ദേഹം കൂട്ടിച്ചേര്‍ത്തു. കൂടുതല്‍ ലളിതവും, കൂടുതല്‍ സുതാര്യവും അഴിമതിയെ ചെറുക്കാന്‍ സഹായിക്കുന്നതുമായ ആധുനിക നികുതി സമ്പ്രദായത്തിലേക്ക് ജിഎസ്റ്റി നയിക്കുമെന്നും പ്രധാനമന്ത്രി പറഞ്ഞു. ജനങ്ങള്‍ക്ക് ഗുണപ്രദമാകുന്ന ‘ഗുഡ് ആന്‍ഡ് സിംപിള്‍ ടാക്‌സ്’ ആണ് ജിഎസ്റ്റിയെന്നും അദ്ദേഹം വിശദീകരിച്ചു. സമൂഹത്തിന്റെ പൊതുനന്മയിലേക്ക് നയിക്കുന്ന പൊതു ലക്ഷ്യത്തിന്റെയും പൊതു നിശ്ചയദാര്‍ഢ്യത്തിന്റെയും സത്ത വ്യക്തമാക്കുന്ന ഋഗ്വേദ ശ്ലോകവും പ്രധാനമന്ത്രി ഉദ്ധരിച്ചു.
പ്രധാനമന്ത്രി ശ്രീ. നരേന്ദ്ര മോദിയും ഡെന്‍മാര്‍ക്ക് പ്രധാനമന്ത്രി ബഹുമാനപ്പെട്ട മെറ്റി ഫ്രെഡറിക്‌സണും ടെലിഫോണില്‍ സംസാരിച്ചു

പ്രധാനമന്ത്രി ശ്രീ. നരേന്ദ്ര മോദി, ഡെന്‍മാര്‍ക്ക് പ്രധാനമന്ത്രി ബഹുമാനപ്പെട്ട മെറ്റി ഫ്രെഡറിക്‌സണുമായി ടെലിഫോണില്‍ സംസാരിച്ചു. ഇരു രാജ്യങ്ങളും കോവിഡ്- 19നെ പ്രതിരോധിക്കാന്‍ കൈക്കൊണ്ട നടപടികള്‍ ഇരു നേതാക്കളും താരതമ്യംചെയ്തു. രോഗബാധ വര്‍ധിക്കാത്തവിധം ലോക്ഡൗണ്‍ വ്യവസ്ഥകള്‍ പിന്‍വലിക്കുന്നതില്‍ ഡെന്‍മാര്‍ക്ക് നേടിയ വിജയത്തെ പ്രധാനമന്ത്രി അഭിനന്ദിച്ചു. അനുഭവങ്ങള്‍ പാഠമാക്കാന്‍ ഇന്ത്യന്‍, ഡാനിഷ് വിദഗ്ധര്‍ തമ്മിലുള്ള ബന്ധം നിലനിര്‍ത്താന്‍ ഇരുവരും സമ്മതിച്ചു. ഇന്ത്യ-ഡെന്‍മാര്‍ക്ക് ബന്ധം ശക്തിപ്പെടുത്താനുള്ള ആഗ്രഹം ആവര്‍ത്തിച്ച നേതാക്കള്‍, കോവിഡിനു ശേഷമുള്ള ലോകത്ത് ഇരു രാജ്യങ്ങളും സഹകരിച്ച് എങ്ങനെ പ്രവര്‍ത്തിക്കാന്‍ സാധിക്കുമെന്നു ചര്‍ച്ച നടത്തുകയും ചെയ്തു. 2020 മേയ് 12നു രണ്ടു രാജ്യങ്ങളിലെയും വിദേശകാര്യ മന്ത്രിമാര്‍ നടത്തിയ ജോയിന്റ് കമ്മിഷന്‍ മീറ്റിങ് ഫലപ്രദമായി സംഘടിപ്പിക്കപ്പെട്ടതിനെ ഇരുവരും സ്വാഗതം ചെയ്തു. ആരോഗ്യ ഗവേഷണം, ശുദ്ധമായ ഹരിതോര്‍ജം, കാലാവസ്ഥാ വ്യതിയാന പുനര്‍നിര്‍മാണം തുടങ്ങിയ മേഖലകള്‍ പരസ്പരം ഗുണകരമായ സഹകരണത്തിനു വളരെയധികം സാധ്യതകള്‍ പ്രദാനം ചെയ്യുന്നു എന്നു സമ്മതിച്ച നേതാക്കള്‍ ഇന്ത്യയും ഡെന്‍മാര്‍ക്കും തമ്മില്‍ കരുത്തുറ്റ ഹരിതാഭമായ തന്ത്രപ്രധാനമായ പങ്കാളിത്തം യാഥാര്‍ഥ്യമാക്കുന്നതിനായി പ്രവര്‍ത്തിക്കാനുള്ള പ്രതിബദ്ധത പരസ്പരം വെളിപ്പെടുത്തി.